Қырҭтәыла азҵаара НАТО асаммит аусхәаҧштә алагалоуп, уи даҽазнык аанарҧшуеит апартниорцәа Қырҭтәыла ишахәаҧшуа азеиҧш принципқәа змоу атәыла ҳасабала, — иҳәеит Қырҭтәыла адәныҟатәи аусқәа рминистр Давиҭ Залкалиани Бриуссель имҩаҧысуа НАТО асаммит аҿы данықәгылоз.
Иара иажәақәа рыла, уажәааны имҩаҧгаз авизитқәа НАТО Адекларациаҿы Қырҭтәыла апрогресс азгәаҭара иазкын.
«Уажәааны имҩаҧгаз авизитқәа ҳхы иаҳархәит НАТО адекларациаҿы ҳтематикеи ҳпрогресси иазгәаҭазарц азыҳәан. Сааҭқәак рышьҭахь адекларациа атекст цәырыргоит. Сара исымоу заанаҵтәи аинформациа ала, атекст аҿы, НАТО ашҟа аинтеграциа аганахьала Қырҭтәыла апрогресс иазгәаҭоуп. Бухаресттәи асаммит аӡбара шьақәырҕәҕәазаауеит ҳәа сгәыҕуеит. Қырҭтәыла НАТО иалаларц азыҳәан иаҭаху ахархәагақәа зегьы амоуп, Амшын еиқәа ашәарҭадара азҵаара хшыҩзышьҭра ҷыда азыруп ҳәа сгәыҕуеит, жәакала иуҳәозар, алианс алалара аганахьала иҳамоу аҧыжәарақәа зегьы асаммит адекларациаҿы иарбазаауеит», — иҳәеит Давиҭ Залкалиани.